Predkladacia správa

Vláda Slovenskej republiky dňa 24. novembra 2004 prijala uznesenie č. 1120/2004 k návrhu mechanizmu pri tvorbe stanovísk k legislatívnym návrhom Európskej komisie v podmienkach SR a ministrovi zahraničných vecí uložila úlohu v bode C.7, predkladať na rokovanie vlády informáciu o prijatých inštrukciách na zasadnutia výborov stálych zástupcov v Bruseli, ako aj záznam z rokovaní Coreperu1 a Coreperu2. 

V zmysle rokovania vlády SR dňa 8. decembra 2004 v časti programu „Európska únia – Informácie o vývoji rokovaní a stanoviskách Slovenskej republiky vo Výboroch stálych predstaviteľov (COREPER) a radách ministrov“ a v nadväznosti na súhlas členov vlády o nepredkladaní informácií na rokovanie vlády SR o inštrukciách na zasadnutia výborov stálych zástupcov v Bruseli a záznamov z rokovaní, predložený je návrh na zrušenie úlohy C.7. uznesenia vlády SR č. 1120/2004. Na základe vyššie uvedeného nebol materiál predložený na medzirezortné pripomienkové konanie. 

Materiál nemá finančný, ekonomický, environmentálny vplyv na spoločnosť, ani vplyv na zamestnanosť obyvateľstva.